1999/264/EY: Komission päätös, tehty 26 päivänä maaliskuuta 1999, luvan antamisesta jäsenvaltioille sallia tilapäisesti tiettyjen sellaisten lajien siementen pitäminen kaupan, jotka eivät täytä neuvoston direktiivin 66/401/ETY, 66/402/ETY tai 69/208/ETY vaatimuksia (tiedoksiannettu numerolla K(1999) 793)



Virallinen lehti nro L 104 , 21/04/1999 s. 0022 - 0025



KOMISSION PÄÄTÖS, tehty 26 päivänä maaliskuuta 1999, luvan antamisesta jäsenvaltioille sallia tilapäisesti tiettyjen sellaisten lajien siementen pitäminen kaupan, jotka eivät täytä neuvoston direktiivin 66/401/ETY, 66/402/ETY tai 69/208/ETY vaatimuksia (tiedoksiannettu numerolla K(1999) 793) (1999/264/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon rehukasvien siementen pitämisestä kaupan 14 päivänä kesäkuuta 1966 annetun neuvoston direktiivin 66/401/ETY(1), sellaisena kuin se on viimeksi muutettuna direktiivillä 98/96/EY(2), ja erityisesti sen 17 artiklan, ottaa huomioon viljakasvien siementen pitämisestä kaupan 14 päivänä kesäkuuta 1966 annetun neuvoston direktiivin 66/402/ETY(3), sellaisena kuin se on viimeksi muutettuna direktiivillä 1999/8/EY(4), ja erityisesti sen 17 artiklan, ottaa huomioon öljy- ja kuitukasvien siementen pitämisestä kaupan 30 päivänä kesäkuuta 1969 annetun neuvoston direktiivin 69/208/ETY(5), sellaisena kuin se on viimeksi muutettuna direktiivillä 98/96/EY, ja erityisesti sen 16 artiklan, ottaa huomioon Belgian, Ranskan, Luxemburgin, Alankomaiden, Suomen ja Ruotsin esittämät pyynnöt, sekä katsoo, että 1) edellä mainituissa jäsenvaltioissa ei ole saatavilla niiden tarpeisiin nähden riittävästi rehukasvien, viljakasvien tai öljykasvien kaikkien kevätlajikkeiden siemeniä, jotka täyttävät mainittujen direktiivien vaatimukset itävyyden osalta, ja Belgiassa, Luxemburgissa, Alankomaissa ja Ruotsissa varmennettujen viljakasvien siemeniä, jotka täyttävät myös paikalla tehtäviin tarkastuksiin liittyvät vaatimukset, sekä Suomessa varmennettuja viljakasvien siemeniä, jotka täyttävät myös ne vaatimukset, jotka liittyvät perussiemenen myöhempien sukupolvien enimmäislukumäärään, 2) tätä kysyntää ei ole mahdollista kattaa tyydyttävästi muista jäsenvaltioista tai kolmansista maista tuotavilla siemenillä, jotka täyttävät kaikki mainituissa direktiiveissä säädetyt vaatimukset, 3) Belgialle, Ranskalle, Luxemburgille, Alankomaille, Suomelle ja Ruotsille olisi sen vuoksi annettava lupa sallia rehukasvien, viljakasvien tai öljykasvien kevätlajikkeiden väljemmät vaatimukset täyttävien siementen kaupan pitäminen 30 päivään kesäkuuta 1999 asti, 4) lisäksi muille jäsenvaltioille, jotka pystyvät toimittamaan Belgialle, Ranskalle, Luxemburgille, Alankomaille, Suomelle ja Ruotsille siemeniä, jotka eivät täytä kyseisten direktiivien vaatimuksia, olisi annettava lupa sallia tällaisten siementen kaupan pitäminen, ja 5) tässä päätöksessä säädetyt toimenpiteet ovat maataloudessa, puutarhanviljelyssä ja metsätaloudessa käytettäviä siemeniä ja lisäysaineistoa käsittelevän pysyvän komitean lausunnon mukaiset, ON TEHNYT TÄMÄN PÄÄTÖKSEN: 1 artikla Ranskalle annetaan lupa sallia tämän päätöksen liitteessä mainittujen lajien osalta ja samassa liitteessä vahvistetuin edellytyksin rehukasvien kevätlajikkeiden varmennettujen (ensimmäisen sukupolven) siementen, jotka eivät täytä direktiivissä 66/401/ETY vahvistettuja vähimmäisvaatimuksia itävyyden osalta, kaupan pitäminen alueellaan 30 päivään kesäkuuta 1999 asti, jos seuraavat vaatimukset täyttyvät: a) itävyys on vähintään tämän päätöksen liitteessä säädetty itävyys; b) virallisessa etiketissä ilmoitetaan virallisesta siemenkokeesta laaditussa selosteessa ilmoitettu itävyys. 2 artikla Belgialle, Luxemburgille, Alankomaille ja Ruotsille annetaan lupa sallia tämän päätöksen liitteessä mainittujen lajien osalta ja samassa liitteessä vahvistetuin edellytyksin viljakasvien kevätlajikkeiden siementen, jotka eivät täytä direktiivissä 66/402/ETY vahvistettuja vähimmäisvaatimuksia paikalla tehtävien tarkastusten osalta, kaupan pitäminen alueellaan 30 päivään kesäkuuta 1999 asti, jos seuraavat vaatimukset täyttyvät: a) siemenkasvuston lajikeet ovat riittävän hyvin tunnistettavissa ja riittävän puhtaita; b) virallisessa etiketissä ilmoitetaan, että siemenkasvustoa ei ole tarkastettu direktiivin 66/402/ETY mukaisesti. 3 artikla Suomelle annetaan lupa sallia tämän päätöksen liitteessä mainittujen lajien osalta ja samassa liitteessä vahvistetuin edellytyksin rehukasvien, viljakasvien tai öljykasvien kevätlajikkeiden siementen, jotka eivät täytä direktiivissä 66/401/ETY, 66/402/ETY tai 69/208/ETY vahvistettuja vähimmäisvaatimuksia itävyyden osalta, tai viljakasvien osalta myös vaatimuksia, jotka liittyvät perussiementen myöhempien sukupolvien enimmäislukumäärään, kaupan pitäminen alueellaan 30 päivään kesäkuuta 1999 asti, jos seuraavat vaatimukset täyttyvät: a) itävyys on vähintään tämän päätöksen liitteessä säädetty itävyys; b) perussiementen myöhempien sukupolvien enimmäislukumäärä ei ylitä tämän päätöksen liitteessä vahvistettua lukumäärää; c) virallisessa etiketissä ilmoitetaan: - a alakohtaa sovellettaessa virallisesta siemenkokeesta laaditussa selosteessa ilmoitettu itävyys, - b alakohtaa sovellettaessa perussiementen myöhempien sukupolvien tosiasiallinen lukumäärä. 4 artikla Ruotsille annetaan lupa sallia tämän päätöksen liitteessä mainittujen lajien osalta ja samassa liitteessä vahvistetuin edellytyksin rehukasvien tai öljykasvien kevätlajikkeiden siementen, jotka eivät täytä direktiivissä 66/401/ETY tai 69/208/ETY vahvistettuja vähimmäisvaatimuksia itävyyden osalta, kaupan pitäminen alueellaan 30 päivään kesäkuuta 1999 asti, jos seuraavat vaatimukset täyttyvät: a) itävyys on vähintään tämän päätöksen liitteessä säädetty itävyys; b) virallisessa etiketissä imoitetaan virallisesta siemenkokeesta laaditussa selosteessa ilmoitettu itävyys. 5 artikla 1. Myös muille kuin hakemuksen tehneille jäsenvaltioille annetaan lupa sallia 1-4 artiklan edellytysten mukaisesti ja hakemuksen tehneiden jäsenvaltioiden esittämiin tarkoituksiin sellaisten siementen kaupan pitäminen alueillaan, joiden kaupan pitäminen on tämän päätöksen mukaisesti luvallista. 2. Asianomaisten jäsenvaltioiden on annettava toisilleen 1 kohdan soveltamiseksi tarvittava hallinnollinen apu. Ennen kuin lupa voidaan myöntää, muiden jäsenvaltioiden on ilmoitettava hakijajäsenvaltioille aikomuksestaan sallia tällaisten siementen kaupan pitäminen. Hakijajäsenvaltio voi vastustaa luvan myöntämistä vain, jos koko tässä päätöksessä myönnetty määrä on jo jaettu. 6 artikla Jäsenvaltioiden on ilmoitettava viipymättä komissiolle ja muille jäsenvaltioille alueellaan tämän päätöksen mukaisesti merkittyjen ja kaupan pidettyjen siementen määrät. 7 artikla Tämä päätös on osoitettu kaikille jäsenvaltioille. Tehty Brysselissä 26 päivänä maaliskuuta 1999. Komission puolesta Karel VAN MIERT Komission jäsen (1) EYVL 125, 11.7.1966, s. 2298/66. (2) EYVL L 25, 1.2.1999, s. 27. (3) EYVL 125, 11.7.1966, s. 2309/66. (4) EYVL L 50, 26.2.1999, s. 26. (5) EYVL L 169, 10.7.1969, s. 3. LIITE >TAULUKON PAIKKA>